Xandru Fernández, pela so parte, ufrió llectures de "Les Vides Incompletes" ya dalgunes  d'elles fixéronse tresparentes, con tola carga política o personal. Poemes como "45º" o "Täsfännät" dábense agora al llector na primera persona del singular, amás del nivel xeneral qu'ún les viera so'l papel ya que siempres tendrán. Allumaos. Fernández ye y sedrá l'enemigu públicu númberu unu de cualisquier stablishment n'Asturies: ye demasiáu verdaderu pa una realidá tan mentirosa (ya tan mediocre). La so poesía ye un arma cargada, a seques; la so lliteratura, esguilar nivel ente nivel. Apasionante.